
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1238 

22 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση παροχής της εγγύησης του Ελληνικού Δημο¬ 
σίου στην Ευρωπαϊκή Τράπεζα Επενδύσεων (ΕΤΕπ) 
για δανεισμό της ΑΤΤΙΚΟ ΜΕΤΡΟ ΑΕ ποσού δια- 
κοσίων πενήντα εκατομμυρίων (250.000.000,00) 
ευρώ (€). 1 

Διαδικασίες λειτουργίας της διαδικτυακής εφαρ¬ 
μογής ενημέρωσης της εκκαθάρισης του Φόρου 
Ακίνητης Περιουσίας (Φ.Α.Π.) φυσικών προσώπων 
έτους 2010, εκτύπωση των εκκαθαριστικών σημει¬ 
ωμάτων - δηλώσεων και ημερομηνία ανάρτησης 


των σημειωμάτων αυτών. 2 

Παράταση προθεσμίας υποβολής των δηλώσεων 
Ειδικού φόρου επί των ακινήτων (Ε.Φ.Α.) έτους 
2013. 3 

ΑΠΟΦΑΣΕΙ Σ 

Αριθμ. 2/ 22726 /0025 (1) 


Έγκριση παροχής της εγγύησης του Ελληνικού Δημο¬ 
σίου στην Ευρωπαϊκή Τράπεζα Επενδύσεων (ΕΤΕπ) 
για δανεισμό της ΑΤΤΙΚΟ ΜΕΤΡΟ ΑΕ ποσού διακοσί- 
ων πενήντα εκατομμυρίων (250.000.000,00) ευρώ (€). 

Η ΔΙΥΠΟΥΡΓΙΚΗ ΕΠΙΤΡΟΠΗ 
ΔΗΜΟΣΙΩΝ ΕΠΙΧΕΙΡΗΣΕΩΝ ΚΑΙ ΟΡΓΑΝΙΣΜΩΝ 

Έχοντας υπόψη: 

1. Τις διατάξεις: 

ί. Της παραγράφου 7 του άρθρου 33 του Ν. 3697/2008 
«Ενίσχυση της διαφάνειας του Κρατικού Προϋπολογι¬ 
σμού, έλεγχος των δημοσίων δαπανών, μέτρα φορο¬ 
λογικής δικαιοσύνης και άλλες διατάξεις (ΦΕΚ 197 Α'). 

μ. Του Ν. 3429/2005 «Δημόσιες Επιχειρήσεις και Οργα¬ 
νισμοί (ΔΕΚΟ)» (ΦΕΚ 314 Α'), ιδίως άρθρα 10 παράγρα¬ 
φος 3 και 1, όπως ισχύουν. 

μι. Της παραγράφου 2α του άρθρου έκτου του 
Ν. 4079/2012 «Κύρωση της Πράξης Νομοθετικού Περιεχο¬ 
μένου «Ρυθμίσεις θεμάτων κεφαλαιακής ενίσχυσης των 
πιστωτικών ιδρυμάτων», της Πράξης Νομοθετικού Περι¬ 
εχομένου «Ρυθμίσεις θεμάτων εφαρμογής των νόμων 
3864/2010, 4021/2011, 4046/2012, 4051/2012 και 4071/2012», 


της Πράξης Νομοθετικού Περιεχομένου «Ρυθμίσεις θε¬ 
μάτων δημοσίευσης οικονομικών εκθέσεων πιστωτικών 
ιδρυμάτων και θυγατρικών τους, οι οποίες δραστηρι¬ 
οποιούνται στο χρηματοοικονομικό τομέα» και άλλες 
διατάξεις του Υπουργείου Οικονομικών. (ΦΕΚ 180 Α')». 

ίν. Του Ν. 2628/1998 «Σύσταση νομικού προσώπου δημο¬ 
σίου δικαίου με την επωνυμία Οργανισμός Διαχείρισης 
Δημοσίου Χρέους (ΟΔΔΗΧ) και άλλες διατάξεις (ΦΕΚ 
151 Α'). 

ν. Της παραγράφου 1 του άρθρου 1 του Ν. 3899/2010 
«Επείγοντα μέτρα εφαρμογής του προγράμματος στή¬ 
ριξης της ελληνικής οικονομίας» (ΦΕΚ Α' 212). 

νί. Του αρ. 65 του Ν. 2362/1995 «Περί Δημοσίου Λογι¬ 
στικού, Ελέγχου Δαπανών του Κράτους και άλλες δια¬ 
τάξεις» (ΦΕΚ Α' 247), όπως ισχύει. 

νϋ. Του Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
98 Α). 

νίϋ. Της αριθμ. 16736/ΕΓΔΕΚΟ2579/2009 (ΦΕΚ Β/588/ 
31-3-2009) κοινής απόφασης του Υπουργού και Υφυ¬ 
πουργού Οικονομίας και Οικονομικών, με θέμα: «Δια¬ 
δικασία λήψης δανείων με την εγγύηση του Ελληνικού 
Δημοσίου από τις Δημόσιες Επιχειρήσεις του Κεφαλαί¬ 
ου Α' του Ν. 3429/2005» (ΦΕΚ 588/Β') (ιδίως αρ. 3 Α.2, 
6), όπως ισχύει σε συνδυασμό με το άρθρο έκτο του 
Ν. 4079/2012 (ΦΕΚ 180/Α'). 

2. Τα αριθμ. ΑΙ_Χ - 45075/07-05-2012, 46761/22-11-2012 
και ΑΙ_Χ - 47602/28-02-2013 έγγραφα της εταιρείας ΑΤ¬ 
ΤΙΚΟ ΜΕΤΡΟ ΑΈ. 

3. Την αριθμ. 31108/21.12.2011-28.12.2011 δανειακή σύμβα¬ 
ση μεταξύ της ΑΤΤΙΚΟ ΜΕΤΡΟ ΑΈ. και της Ευρωπαϊκής 
Τράπεζας Επενδύσεων, όπως τροποποιήθηκε με τις από 
22/11/2012 και 18-21/02/2013 συμβάσεις τροποποίησης 
(Απιοηάπίθπί ΑρΓθθηηβηΙ). 

4. Την απόφαση του Διοικητικού Συμβουλίου της ΑΤΤΙ¬ 
ΚΟ ΜΕΤΡΟ ΑΈ. στη συνεδρίαση αριθμ. 1191 (α)/22.11.2012, 
με την οποία αποφασίστηκε και εγκρίθηκε, μεταξύ άλ¬ 
λων, η υπογραφή της από 22/11/2012 Σύμβασης Τροπο¬ 
ποίησης μεταξύ της ΑΤΤΙΚΟ ΜΕΤΡΟ ΑΕ και της ΕΤΕπ και 
η εκταμίευση του ποσού των 250.000.000,00 €, εκ της 
υπ’ αριθμ. 31108/21-12-2011/28-12-2011 δανειακής σύμβασης 
με την Ευρωπαϊκή Τράπεζα Επενδύσεων. 

5. Τα υπ’ αριθμ. 7075/02-11-2012 και 3998/20-11-2012 έγ¬ 
γραφα του εποπτεύοντος την ΑΤΤΙΚΟ ΜΕΤΡΟ Α.Ε., του 
Υπουργείου πλέον Ανάπτυξης Ανταγωνιστικότητας Υπο- 

δομών Μεταφορών και Δικτύων, με το οποίο εγκρίθηκε 
η υπογραφή της υπό (3) του προοιμίου της παρούσης 
δανειακής σύμβασης. 

6. Τα Πρακτικά της Εξαμελούς Επιτροπής του αρ. 2 της 
αριθμ. 16736/ΕΓΔΕΚΟ2579/2009 υπουργικής απόφασης 
(ΦΕΚ 588/Β/2009) στην αριθμ. 1 /26-04-2013 Συνεδρίαση, 
κατά την οποία η εν λόγω Επιτροπή εισηγήθηκε θετικά 
για την παροχή της εγγύησης του Ελληνικού Δημοσίου 
στην ΕΤΕπ για δανεισμό της ΑΜ ύψους 250.000.000,00 €. 

7. Την από 26-04-2013 εισήγηση της Γενικής Γραμματέ- 
ως Δημοσιονομικής Πολιτικής, υπό την ιδιότητά της ως 
Προέδρου της Εξαμελούς Επιτροπής του άρθρου 2 της 
αριθμ. 16736/ΕΓΔΕΚΟ 2579/30-03-09 κοινής υπουργικής 
απόφασης (ΦΕΚ Β'588), για την παροχή της εγγύησης 
του Ελληνικού Δημοσίου για δανεισμό της ΑΤΤΙΚΟ ΜΕ¬ 
ΤΡΟ Α.Ε., ποσού 250.000.000,00 € από την ΕΤΕπ. 

8. Το από 28-02-2013 έγγραφο της ΕΤΕπ, με το οποίο 
καθορίζονται οι ενδεικτικοί όροι δανεισμού. 

9. Το γεγονός ότι από τις διατάξεις της παρούσας 
απόφασης ενδέχεται να προκληθεί δαπάνη, σε περίπτω¬ 
ση κατάπτωσης εγγύησης, το ακριβές ύψος της οποίας 
δεν μπορεί να προσδιοριστεί. Ενδέχεται να ανέλθει, στο 
ποσό των 250.000.000,00 €, πλέον των προβλεπόμενων 
από τους όρους του οικείου δανείου τόκων και πόσης 
φύσεως επιβαρύνσεων, αποφασίζουμε: 

I. Εγκρίνουμε: 

Την παροχή της εγγύησης του Ελληνικού Δημοσίου 
προς την Ευρωπαϊκή Τράπεζα Επενδύσεων (ΕΤΕπ) για 
την κάλυψη δανείου της ΑΤΤΙΚΟ ΜΕΤΡΟ Α.Ε. ποσού 
250.000.000,00 (€), εκ της αριθμ. 31108/21.12.2011-28-12-2011 
δανειακής σύμβασης, όπως τροποποιήθηκε με τις από 
22-11-2012 και 18/21-02-2013 σύμβαση τροποποίησης 
(ΑπιοπόπιοπΙ ΑρΓβθπιοηΙ), με σκοπό τη χρηματοδότηση 
του έργου «ΑΤΗΕΝ3 ΜΕΤΒΟ Ο-Α». 

Επί του ανωτέρω ποσού δανείου, για το οποίο παρέχε¬ 
ται η εγγύηση του Ελληνικού Δημοσίου θα καθορισθεί, 
υπέρ αυτού, προμήθεια ύψους 1,5%. 

II. Εξουσιοδοτείται ο Υπουργός Οικονομικών για την 
έκδοση της σχετικής απόφασης εγγύησης, σύμφωνα 
με τα ανωτέρω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μάΐου 2013 
οι υπουργοί 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. ΠΟΑ: 1108 (2) 

Διαδικασίες λειτουργίας της διαδικτυακής εφαρμογής 
ενημέρωσης της εκκαθάρισης του Φόρου Ακίνητης 
Περιουσίας (Φ.Α.Π.) φυσικών προσώπων έτους 2010, 
εκτύπωση των εκκαθαριστικών σημειωμάτων - δη¬ 
λώσεων και ημερομηνία ανάρτησης των σημειωμά¬ 
των αυτών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34 του ν. 3842/2010 (Φ.Ε.Κ. 


58Α') και ειδικότερα την παράγραφο 4 του ιδίου άρθρου, 
με την οποία εξουσιοδοτείται ο Υπουργός Οικονομικών 
να καθορίζει τα ειδικότερα θέματα για τη διαδικασία και 
τη λειτουργία της ειδικής διαδικτυακής εφαρμογής, την 
ημερομηνία ανάρτησης αυτής και κάθε άλλη αναγκαία 
λεπτομέρεια. 

2. Την απόφαση του Πρωθυπουργού και του Υπουρ¬ 
γού Οικονομικών ΥΠΟΙΚ 07927/2012 ΕΞ (ΦΕΚ 2574 Β') 
«Ανάθεση αρμοδιοτήτων στον Υφυπουργό Οικονομικών 
Γεώργιο Μαυραγάνη». 

3. Το γεγονός ότι με την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Δήλωση Φόρου Ακίνητης Περιουσίας 

1. Η δήλωση Φ.Α.Π. φυσικών προσώπων συντίθεται 
ψηφιακά από το Υπουργείο Οικονομικών, με βάση τις 
υποβληθείσες δηλώσεις στοιχείων ακινήτων (Ε9). Ο 
υπόχρεος λαμβάνει γνώση της τελικής διαμόρφωσης 
του περιεχομένου της δήλωσης και των βεβαιωθέντων 
ποσών Φ.Α.Π. φυσικών προσώπων με την έκδοση του 
εκκαθαριστικού σημειώματος - δήλωσης ΦΑΠ του οι¬ 
κείου έτους. 

2. Αν δεν προκύπτει φόρος για καταβολή, ο υπόχρε¬ 
ος λαμβάνει γνώση της περιουσιακής του κατάστασης 
και της φορολογητέας αξίας της ακίνητης περιουσίας 
του αποκλειστικά με τη χρήση ηλεκτρονικής μεθόδου 
επικοινωνίας, μέσω του διαδικτύου, στο διαδικτυακό 
τόπο της Γ ενικής Γ ραμματείας Πληροφοριακών Συστη¬ 
μάτων (Γ.Γ.Π.Σ.) ΝΛΛΛΛΛ/.ρείε.ςΐΓ, στον οποίο αναρτώνται τα 
εκκαθαριστικά σημειώματα - δηλώσεις του οικείου 
έτους. Τα εκκαθαριστικά σημειώματα της περίπτωσης 
αυτής επέχουν θέση δήλωσης Φ.Α.Π. και εκτυπώνονται 
αποκλειστικά από τον υπόχρεο. Φυσικά πρόσωπα, τα 
οποία δεν έχουν λάβει εκκαθαριστικό σημείωμα - δή¬ 
λωση Φ.Α.Π. του οικείου έτους μέχρι την ημερομηνία 
έναρξης λειτουργίας της εφαρμογής αυτής, υποχρε- 
ούνται να ελέγξουν την ορθότητα του περιεχομένου 
της δήλωσης και την προσδιορισθείσα φορολογητέα 
αξία των ακινήτων τους, στο αναρτημένο εκκαθαριστικό 
σημείωμα - δήλωση Φ.Α.Π.. Ο γονέας ανήλικου τέκνου 
υποχρεούται να ελέγξει το εκκαθαριστικό σημείωμα - 
δήλωση Φ.Α.Π. του ανηλίκου τέκνου του οικείου έτους. 
Για φυσικά πρόσωπα, τα οποία κατά την ημερομηνία 
έναρξης λειτουργίας της εφαρμογής αυτής έχουν απο- 
βιώσει, χορηγείται από την αρμόδια Δ.Ο.Υ., μετά από 
αίτηση οποιουδήποτε κληρονόμου, βεβαίωση με τα 
στοιχεία της περιουσιακής τους κατάστασης. 

Αρθρο 2 

Διαδικασία εισόδου στην εφαρμογή 

1. Πρόσβαση στην εφαρμογή έχει κάθε φυσικό πρόσω¬ 
πο, το οποίο και απαιτείται να είναι ενεργός χρήστης 
των υπηρεσιών του ΤαχίεηθΙ. 

2. Η σύζυγος, η οποία δεν είναι ενεργή χρήστης των 
υπηρεσιών του Ταχίεηθί, διαρκούντος του έγγαμου βίου 
ελέγχει το εκκαθαριστικό σημείωμα Φ.Α.Π. του οικείου 
έτους, με τη χρήση των κωδικών πρόσβασης του συζύ¬ 
γου της. Από την ημερομηνία ενεργοποίησης ονόματος 
χρήστη και κωδικού πρόσβασης από τη σύζυγο δεν είναι 
πλέον δυνατή η πρόσβαση στην εφαρμογή με τη χρήση 
των κωδικών του συζύγου. Από την ημερομηνία κατα- 

χώρησης της διακοπής ή της διάστασης της έγγαμης 
σχέσης στο υποσύστημα Ταχίε - Μητρώο, διακόπτεται 
η δυνατότητα χρήσης του ονόματος χρήστη και του 
κωδικού πρόσβασης του πρώην ή σε διάσταση συζύγου. 

Άρθρο 3 

Διαδικασία διόρθωσης των δηλώσεων - 
εκκαθαριστικών σημειωμάτων - 

δηλώσεων Φ.Α.Π. της παραγράφου 2 του άρθρου 1 

Σε περίπτωση διαφωνίας του υποχρέου, για τον οποίο 
δεν προκύπτει φόρος για καταβολή, με τα στοιχεία 
των ακινήτων ή την προσδιορισμένη φορολογητέα αξία 
αυτών, όπως αναγράφονται στο εκκαθαριστικό σημείω¬ 
μα - δήλωση Φ.Α.Π., παρέχεται η δυνατότητα διόρθωσης, 
σύμφωνα με τα οριζόμενα στην ΠΟΑ 1225/2012 (Φ.Ε.Κ. 
3573 Β') απόφαση του Υπουργού Οικονομικών, μέχρι 
την 31 η Ιουλίου 2013. 

Αρθρο 4 

Ανάρτηση λοιπών εκκαθαριστικών 
σημειωμάτων - δηλώσεων Φ.Α.Π. 

Στη διαδικτυακή εφαρμογή του άρθρου 1 αναρτώνται 
και: 

α) τα ήδη εκδοθέντα εκκαθαριστικά σημειώματα Φ.Α.Π. 
φυσικών προσώπων, για τα οποία έχει προκύψει φόρος 
για καταβολή, 

β) το τελευταίο εκκαθαριστικό σημείωμα - δήλωση 
Φ.Α.Π. φυσικού προσώπου, το οποίο προέκυψε μετά την 
υποβολή τροποποιητικής - ανακλητικής δήλωσης Φ.Α.Π.. 

Ο υπόχρεος δύναται να αναζητήσει και να εκτυπώσει 
το εκκαθαριστικό σημείωμα του Φ.Α.Π., ακολουθώντας 
τη διαδικασία εισόδου στην εφαρμογή που ορίζεται 
στο άρθρο 2. 

Αρθρο 5 
Λοιπά θέματα 

1. Το εκκαθαριστικό σημείωμα - δήλωση Φ.Α.Π. φυσικού 
προσώπου, που χορηγείται με τη χρήση ηλεκτρονικής 
μεθόδου επικοινωνίας μέσω της διαδικτυακής εφαρμο¬ 
γής, αποτελεί διοικητικό έγγραφο και είναι έγκυρο για 
κάθε χρήση από τον υπόχρεο, πλην των περιπτώσεων 
που προβλέπονται στο άρθρο 48 του ν. 3842/2010. 

2.0 υπόχρεος μπορεί να υποβάλει, όπου αυτό απαιτείται, 
μη επικυρωμένα αντίγραφα ή φωτοαντίγραφα των εκκα¬ 
θαριστικών σημειωμάτων Φ.Α.Π. φυσικών προσώπων, που 
εκτυπώθηκαν από τη διαδικτυακή αυτή εφαρμογή, εφόσον 
αυτά συνοδεύονται από υπεύθυνη δήλωση του άρθρου 8 
του ν. 1599/1986, με την οποία θα βεβαιώνεται η πιστότητα 
- ακρίβεια των αναφερομένων σ’ αυτή στοιχείων. 

3. Τα ηλεκτρονικά χορηγούμενα εκκαθαριστικά ση¬ 
μειώματα - δηλώσεις Φ.Α.Π. φυσικών προσώπων φέ¬ 
ρουν μηχανική αποτύπωση της σφραγίδας της Γ.Γ.Π.Σ. 
του Υπουργείου Οικονομικών και μηχανική αποτύπωση 
της υπογραφής του Γενικού Γραμματέα Πληροφορια¬ 
κών Συστημάτων ή υπαλλήλου της Υπηρεσίας αυτής, 
προς τον οποίο παρέχεται η σχετική εξουσιοδότηση 
με απόφαση του Γ ενικού Γ ραμματέα Πληροφοριακών 
Συστημάτων. 


Αρθρο 6 

Ημερομηνία έναρξης λειτουργίας 
της εφαρμογής έτους 2010 

Ως ημερομηνία ανάρτησης των εκκαθαριστικών ση¬ 
μειωμάτων Φ.Α.Π. έτους 2010 ορίζεται η 29 η Μαΐου 2013. 

Αρθρο 7 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. ΠΟΑ: 1107 (3) 

Παράταση προθεσμίας υποβολής των δηλώσεων Ειδι¬ 
κού φόρου επί των ακινήτων (Ε.Φ.Α.) έτους 2013. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 15 έως 17 του ν. 3091/2002 
(ΦΕΚ 330 Α') περί ειδικού φόρου ακινήτων και ειδικό¬ 
τερα της παραγράφου 9 του άρθρου 17, με τις οποί¬ 
ες εξουσιοδοτείται ο Υπουργός των Οικονομικών να 
καθορίζει κάθε θέμα που αφορά την εφαρμογή του 
άρθρου αυτού. 

2. Τις διατάξεις της παρ. 5 του άρθρου 22 του 
ν. 2020/1992 (ΦΕΚ 34 Α'), σύμφωνα με τις οποίες οι 
προθεσμίες που ορίζονται από τις κείμενες φορολο¬ 
γικές διατάξεις προς υποβολή φορολογικών δηλώ¬ 
σεων δύνανται να παρατείνονται είτε για ολόκληρη 
τη χώρα είτε για τμήματα αυτής, με απόφαση του 
Υπουργού Οικονομικών, όταν συντρέχει λόγος ανω- 
τέρας βίας. 

3. Την ΠΟΑ 1098/2013 (Φ.Ε.Κ. 1107 Β') απόφαση του 
Υπουργού Οικονομικών, με την οποία παρατάθηκε η προ¬ 
θεσμία υποβολής της δήλωσης φορολογίας εισοδήματος 
οικονομικού έτους 2013 των νομικών προσώπων της παρ. 1 
του άρθρου 101 του ν. 2238/1994, μέχρι την 31 η Μαΐου 2013. 

4. Την αριθ. 07927 ΕΞ 2012 απόφαση του Πρωθυπουρ¬ 
γού και του Υπουργού Οικονομικών «Ανάθεση αρμοδι¬ 
οτήτων στον Υφυπουργό Οικονομικών Γεώργιο Μαυρα- 
γάνη» (ΦΕΚ 2574 Β'/24-9-2012). 

5. Το γεγονός ότι δεν έχει ολοκληρωθεί ακόμη η ηλε¬ 
κτρονική εφαρμογή παραλαβής δηλώσεων του Ε.Φ.Α. 
για τις Δ.Ο.Υ.. 

6. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Η προθεσμία υποβολής των δηλώσεων Ειδικού Φόρου 
επί των Ακινήτων έτους 2013 παρατείνεται μέχρι την 
21ι Ιουνίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ΐ") 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02012382205130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































